ETA:n sekakomitean päätös N:o 56/96, tehty 28 päivänä lokakuuta 1996, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan N:o 31 muuttamisesta



Virallinen lehti nro L 058 , 27/02/1997 s. 0050 - 0051



ETA:N SEKAKOMITEAN PÄÄTÖS N:o 56/96, tehty 28 päivänä lokakuuta 1996, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan n:o 31 muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä `sopimus`, ja erityisesti sen 86 ja 98 artiklan, sekä katsoo, että työntekijöiden vapaasta liikkuvuudesta yhteisön alueella 15 päivänä lokakuuta 1968 annettu neuvoston asetus (ETY) N:o 1612/68 (1) sisältyy sopimuksen liitteeseen V, työntekijöiden vapaasta liikkuvuudesta yhteisön alueella annetun neuvoston asetuksen (ETY) N:o 1612/68 soveltamisesta erityisesti Eures- (European Employment Services) nimisen verkoston osalta 22 päivänä lokakuuta 1993 tehty komission päätös 93/569/ETY (2) sisällytettiin sopimuksen liitteeseen V ETA-sopimuksen pöytäkirjan n:o 47 ja tiettyjen liitteiden muuttamisesta tehdyllä ETA:n sekakomitean päätöksellä N:o 7/94 (3), tiettyjä valmisteluja on tehty EFTA-valtioiden Eures-järjestelmän rahoittamisen ja siihen osallistumisen mahdollistamiseksi, EFTA-valtioiden osallistumista ja erityisesti niiden rahoitusosuuksia koskevien yksityiskohtaisten sääntöjen olisi oltava sopimuksen 81 artiklan asiaan liittyvien määräysten mukaisia, vaikuttaisi tarkoituksenmukaiselta laajentaa sopimuspuolten yhteistyötä sisällyttämällä siihen European Employment Services network (Eures) -verkosto, ja sopimuksen pöytäkirja n:o 31 olisi muutettava EFTA-valtioiden osallistumista koskevien yksityiskohtaisten sääntöjen vahvistamiseksi ja jotta työllisyyden alalla tehtävä lujitettu yhteistyö voisi alkaa tämän päätöksen voimaantulopäivästä, ON PÄÄTTÄNYT SEURAAVAA: 1 artikla Lisätään sopimuksen pöytäkirjaan n:o 31 artikla seuraavasti: "15 artikla Työllisyys 1. Työllisyyden alalla tehtävää yhteistyötä lujitetaan EFTA-valtioiden osallistumisella European Employment Services Network (Eures) -verkostoon. EFTA-valtiot osallistuvat kaikkeen Euresiin liittyvään yhteisön toimintaan, mukaan lukien tietojenvaihto, asiantuntijakokoukset, seminaarit, konferenssit ja muut siihen liittyvät tapahtumat. 2. EFTA-valtiot osallistuvat 1 kohdassa mainitun toiminnan rahoitukseen sopimuksen 82 artiklan 1 kohdan a alakohdan mukaisesti. 3. EFTA-valtiot osallistuvat täysin työryhmään ja muihin elimiin, jotka avustavat komissiota Eures-verkostoon liittyvän toiminnan hallinnoimisessa, kehittämisessä ja toteuttamisessa. 4. Edellä 1-3 kohtaa ei sovelleta Liechtensteiniin ennen 1 päivää tammikuuta 1998. Sen jälkeen niitä sovelletaan Liechtensteiniin, ellei sopimuksen pöytäkirjan n:o 15 9 artiklassa tarkoitetun yhteisen tarkastelun tuloksesta muuta johdu." 2 artikla Tämä päätös tulee voimaan 1 päivänä marraskuuta 1996, jos ETA:n sekakomitea on vastaanottanut kaikki sopimuksen 103 artiklan 1 kohdan mukaiset ilmoitukset. 3 artikla Tämä päätös julkaistaan Euroopan yhteisöjen virallisen lehden ETA-osassa ja ETA-täydennysosassa. Tehty Brysselissä 28 päivänä lokakuuta 1996. ETA:n sekakomitean puolesta H. HAFSTEIN Puheenjohtaja (1) EYVL N:o L 257, 19.10.1968, s. 2 (2) EYVL N:o L 274, 6.11.1993, s. 32 (3) EYVL N:o L 160, 28.6.1994, s. 1